I [[1951]] begyndte han på [[Kunstakademiet]]s malerskole med [[Kræsten Iversen]] og [[Aksel Jørgensen (maler)|Aksel Jørgensen]] som lærere, og selv om uddannelsen ikke blev fuldført, fik sidstnævnte afgørende betydning for hans videre kunstneriske udvikling. 1951-[[1955|55]] var han medlem af diverse fynske kunstnersammenslutninger som Germinalen, Diagonalen og Forårsudstillingen. 
[[Fil:Kvindfolkside290001.jpg|thumb|"Sif med guldhåret" af Thormod Kidde]]
  
== Ægteskab, debut som bogillustrator ==
I 1955 blev Thormod Kidde gift med sin grankusine, engelsk korrespondent og senere keramiker Ragnhild Kidde, kaldet Kit, (6. marts 1929 – 16. september 1997). De fik i 1957 sønnen Rune T. Kidde.
  
Thormod Kiddes første bogillustrationer findes allerede 1951 i [[Martin A. Hansen]]s oversættelser ''[[Robert Burns]]' digte'', men i [[1956]] illustrerede han Herman Madsens bog ''Romantik og Historie fra Danske Herregårde''. Det blev den egentlige start på hans 40 år lange karriere som en af landets mest benyttede bogillustratorer med illustrationer og omslag til omkring 250 bøger. De fleste af Kiddes illustrationer blev lavet med kul, fyldepen eller som [[træsnit|træ]]- eller [[linoleumssnit]].
Kunst Erhvervsliv Kommunikation